Xhamia e Baba Adamit

Xhamia e Baba Adamit (, ) është një faltore islamike e vendosur në fshatin Kadi Kasbah të komunës së Rampalit, distrikti i Munshiganxhit, divizioni i Dhakës, Bangladesh. Ajo u ndërtua në vitin 1483 nga Malik Kafuri për të funksionuar si një xhami kongregacionale gjatë mbretërimit të Xhalaludin Fateh Shah. Pranë ndërtesës gjendet edhe varri i Baba Adam Shahidit, një predikues i shekullit të XV.

Historia
Sipas mbishkrimit në kaligrafinë arabe të vendosur mbi hyrjen qëndrore të lindjes, xhamia u ndërtua në muajin raxhab të vitit 888 të hixhrës (gusht/shtator 1483) gjatë mbretërimit të Xhalaludin Fateh Shah, sulltani i Bengalit. Ajo u ndërtua nga Malik al-Muʿazzam Malik Kafur, një zyrtarët e sulltanit. Sipas historianit Ahmad Hasan Dani, Kafuri ishte me origjinë nga Abisinia. Tanimë xhamia është në gjendje të mirë pasi është një monument i mbrojtur nga Departamenti i Arkeologjisë së Bangladeshit, i cili e ka rinovuar.

 Arkitektura 
E ndarë në dy rreshta dhe tre kthina, muri i mbrapëm në perëndim paraqitet në tre shkallë ku pjesa e mesme përmban panele harkore shumë kuspore. Ndërtesa me tulla ka një çati mbi të cilën janë vendosur gjashtë kupola identike të ndara në dy rreshta. Dy kullëza të gjata të veçuara me bazë tetëkëndore prej bazalti të zi kanë motive vargjesh dhe kambanash. Gjashtë kupolat qëndrojnë mbi nga dy harqe me maja me dy qëndra të vendosur mbi shtylla guri.

Të gjitha hyrjet dhe mihrabët janë të zgavërt brenda kornizave drejtkëndore. Muret jugore dhe veriore përmbajnë kamare drejtkëndore. Xhamia me gjashtë kupola nuk ka asnjë minare. Në të dy anët e hyrjes qëndrore ndodhen dy panele harkore shumë-kuspore. Harqet mbahen mbi shtylla të vogla dekoruese dhe të zbukuruara me dizajne të bukura floreale prej terrakote dhe motive llampash tw varura. Ky tip dekorimi i façadës gjendet edhe në Xhaminë e Shahzadpurit (Siraxhganxh).

 Galeri Pamjesh

Shiko gjithashtu
 Xhamia Goaldi
 Xhamia e Atias
 Xhamia me 201 kupola
 Xhamia e Aurangzebit
 Xhamia e Bibi Marjamit
 Mazari dhe Xhamia e Haxhi Baba Saleh
 Xhamia Sat Gambuxh
 Xhamia e Kartalab Khanit
 Xhamia e Khan Mohamad Mridhas
 Husaini Dalani
 Xhamia e Binat Bibit
 Xhamia e Shahbaz Khanit
 Azimpur Dajera Sharif Khankah
 Zamindar Bari i Baishrashit
 Arkitektura e Bengalit
 Islami në Bangladesh
 Lista e xhamive në divizionin e Dhakës
 Lista e monumenteve të rëndësishme në divizionin e Dhakës
 Lista e vendeve arkeologjike në divizionin e Dhakës

Referime

Bibliografia





Lidhje të jashtme


Kategoria:Ndërtesa të përfunduara në shekullin XV
Kategoria:Xhami në Bangladesh